Onmiddellik nadat Mnapu op die twee aanklagte skuldig bevind is, is sy borgtog deur Van Leeve teruggetrek. Hy sal in polisieaanhouding bly tot sy vonnisverhoor op 20 Junie.
By die eerste voorval was ŉ 18-jarige meisie betrokke wat in November 2008 deur ŉ ander man verkrag is. Sy het die Christ Healing Fountain-kerk bygewoon en in Maart 2009 vir Mnapu gevra of hy vir haar berading sal gee. Mnapu het haar na sy hotelkamer naby die Kaapstad Internasionale Lughawe geneem waar hy haar ook verkrag het.
Die tweede vrou was ook ŉ verkragtingslagoffer wat Mnapu vir berading genader het. Hy het haar ook in sy hotelkamer verkrag. Die vrou het tydens die verhoor in die hof getuig dat Mnapu haar ná die verkragting gewaarsku het dat haar familie vervloek sou wees en doodgaan indien sy enigiemand van die verkragting vertel het.
Die arm meisie in 2008 word sy deur n man verkrag in 2009 vra sy vir berading en word weer verkrag… berading in n hotel kamer hoe nice Mnr: Mnapu..en jy reken die 2 de vrou as sy praat sal haar familie vervloek word, en dood gaan, jy is die een wat vervloek gaan word…
Hoop iemand vertaal dit vir die man: Mnapu, jy is reeds vervloek, net bloot uit jou dade. Dit wat jy gedoen het onder die dekmantel van berading as ‘n pastoor. Jy is ‘n skande vir jou familie en die samelewing. Sit dit in jou pyp en rook dit.
Ja en dan kan jy lekker baie geld kry, Jy se net vir die gemeente hulle moet aftrekorders teken vir n lekker groot bedrag, Dan sal hulle “gebless” word.
Dis hierdie tipe kriminele wie hulself “pastore” maak en soveel gemors aanvang wat maak dat mense nie meer die Here wil dien nie. God het hom nooit in daardie amp geroep of geplaas nie. Ons sien oral hoe elke jan rap en sy maat ‘n “bediening” begin en homself ‘n “pastoor” maak omdat hulle posisie, mag en veral geld wil hê. Ek kry net die arme dommerds jammer wie so ‘n wolf in skaapsklere ondersteun. Sy pak sal hy dubbel en dwars en vir ewig kry as hy hom nie waarlik voof ‘n lewende God gaan bekeer van sy vieslikheid nie.